"Setswana Puo ya Gae (HL)/P2 24 DBE/Ngwanaitseele 2020 SC/NSC POTSO 18: POTSO YA TLHAMO GA SE LORATO – MJ Magasa Go palelwa ga ga Motsamai go tsaya ditshwetso tse di maleba ka ga botshelo, go nnile le ditlamorago tse di sa jeseng diwelang mo botshelong jwa gagwe. Tshegetsa tlhagiso e, o ikaegile ka ditiragalo tsa terama. Boleele jwa tlhamo e nne mafoko a a ka nnang 400–450. [25] POTSO 19: DIPOTSO TSE DIKHUTSHWANE GA SE LORATO – MJ Magasa Buisa nopolo e e latelang, mme o arabe dipotso. NOPOLO H SENTEBALENG: (O tlolela fale, o bua ka lenyatso.) O roba mang? O itiile. Sa gago fela ke go roba boLesego Ba duele dikgodiso tsa gago E bile o tle o re tswele ka ntlo Ke ise ke go fise ka petorolo. MOTSAMAI: (O a ba tlhapaola.) 5 Lo sentswe ke mmaalona wa letlakala! A lo godisa ka madi a malapa a batho. Mo go nna lo wetse Lelapa le le tlaa tswalwa ka mfiko. SUZAN: (O mo latlhelela dikatana tsa gagwe.) Selo towe sa motlhokatlhaloganyo! O tlogetse lelapa la gago. 1 0 Ke ne ke rile ke go dira motho Jaanong o belwa ke mafura. Bana ba gago kwa ba ja dintlhwa O ka re ga ba na rraabo. Tsaya dikatana tsa gago o ntswele ka ntlo! Fa nka tlhola ke go bona fa, O tlaa tswa ka mokwatla. Balekane ba gago ba agetse bana matlo Wena o ikintshitse noga E e etang e tlhotlhoma le mesima. 15 O tlhotlhoma le matlo a batho. Fa o le modidi jaana Ke eng se o ka se jelwang? (O bua a mo kgarametsa.) Tswaya o tsamae lekgalagadi towe! MOTSAMAI: (O bua a sunetsa fa a tswa.) Ke a lo bona lo tlhotswe ke boferefere Re tlaa kopana kwa 20 kgotlatshekelo. (O a tswa, o ya go bona Morena Meteor.) Ke gore ke ba tlhatlhelele kgetse, Ba ka tloga ba topegela. (O lelela mo go Morena Meteor pele a ya kgotlatshekelo.) Ke tseetswe ke batho lebenkele rra. 19.1 Kgogakgogano e e mo temaneng e tlholwa ke eng? (2) 19.2 Naya dikgobo di le THARO tse Susan a sotlileng Motsamai ka tsona o ikaegile ka temana. (3) 19.3 Ke ka ntlha ya eng fa Motsamai a ne a ya kwa ga Rre Meteor? (2) 19.4 Tlhalosa gore Angeline le Suzan ba tshwana ka eng. (2) 19.5 Tshwaela ka seabe sa ga Motsamai mo thankgololong ya kgotlhang ya terama e. (2) Kwalololo e ileditswe Phetla"